CELEX: 62012TN0306
Language: fi
Date: 2012-07-10 00:00:00
Title: Asia T-306/12: Kanne 10.7.2012 — Spirlea v. komissio

8.9.2012   
            
            
               FI
            
            
               Euroopan unionin virallinen lehti
            
            
               C 273/18
            
         Kanne 10.7.2012 — Spirlea v. komissio
   (Asia T-306/12)
   2012/C 273/31
   Oikeudenkäyntikieli: saksa
   
      Asianosaiset
   
   
      Kantaja: Darius Nicolai Spirlea (Capezzano Pianore, Italia) ja Mihaela Spirlea (Capezzano Pianore) (edustajat: asianajajat V. Foerster ja T. Pahl)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan vastaan tämän SEUT 263 artiklaan perustuvan kannekirjelmän
            
         
               —
            
            
               ottamaan kanteen tutkittavaksi
            
         
               —
            
            
               toteamaan, että kanne on perusteltu, ja toteamaan siksi, että komissio on tehnyt olennaisia menettelyvirheitä ja rikkonut useita aineellisen oikeuden säännöksiä
            
         
               —
            
            
               tällä perusteella kumoamaan Euroopan komission pääsihteeristön 21.6.2012 tekemän päätöksen (SG.B.5/MKu/psi — Ares (2012)744102 siltä osin kuin se koskee 10.5.2011 ja 10.10.2011 päivättyjä komission muistioita ja
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Asetukseen (EY) N:o 1049/2001 (1) perustuvaa tutkintavelvollisuutta ei ole noudatettu eikä tutkintaa ole suoritettu asetuksen edellyttämässä laajuudessa
               Kantajat vetoavat tältä osin siihen, ettei velvollisuutta tutkia asetuksen (EY) N:o 1049/2001 4 artiklan 2 kohdassa säädetyt poikkeukset ole noudatettu, ja siihen, ettei kyseessä olevaa velvollisuutta ole noudatettu asetuksessa säädetyssä laajuudessa.
            
         
               2)
            
            
               Perusteluvelvollisuuden noudattamatta jättäminen toisessa asioissa GestDem 2012/1073 ja 2012/1251 21.6.2012 tehdyssä päätöksessä
               Kantajat vetoavat tältä osin siihen, ettei perusteluvelvollisuutta ole noudatettu oikeuden tutustua komission 10.5.2011 ja 10.10.2011 päivättyihin muistioihin epäämisen osalta oikeusvaltion edellyttämässä laajuudessa.
            
         
               3)
            
            
               ”Epämuodollisen” EU:n pilottimenettelyn rinnastaminen oikeudellisesti säänneltyyn jäsenyysvelvoitteiden noudattamatta jättämistä koskevaan menettelyyn (SEUT 258 artikla)
               Tältä osin kantajat tuovat esiin, että ”epämuodollisen” EU:n pilottimenettelyn rinnastaminen oikeudellisesti säänneltyyn jäsenyysvelvoitteiden noudattamatta jättämistä koskevaan menettelyyn (SEUT 258 artikla) on oikeudellisesti virheellistä.
            
         
               4)
            
            
               Mahdollisuuden tutustua asiakirjojen osiin virheellinen arviointi
               Tältä osin kantajat tuovat esiin, että komissio ei ole kunnioittanut asetuksen (EY) N:o 1049/2001 4 artiklan 6 kohtaan perustuvaa oikeutta tutustua muistioiden osiin eikä se ole selvästikään noudattanut velvollisuutta konkreettiseen tutkimiseen.
            
         
               5)
            
            
               Suhteellisuusperiaatteen/ylivoimaisen yleisen edun loukkaaminen
               Tältä osin kantajat tuovat esiin, että komissio on loukannut suhteellisuusperiaatetta, koska se on vedonnut ”tutkintatoimien tarkoitusten suojaan” poikkeusperusteena, mutta se ei ole asianmukaisesti arvioinut sitä suhteessa ”ylivoimaiseen yleiseen etuun” (asetuksen (EY) N:o 1049/2001 4 artiklan 2 kohta).
            
         
               6)
            
            
               KOM (2002) 141:n rikkominen
               Kantajat vetoavat tältä osin siihen, että komissio on kantajien osalta systemaattisesti rikkonut itse vahvistamiaan sääntöjä EU-kansalaisten valitusten käsittelystä, ja näin ollen sitä, mihin komissio on itse sitoutunut (KOM (2002) 141:n liite).
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).